CELEX: 32006R1730
Language: sl
Date: 2006-11-23
Title: Uredba Komisije (ES) št. 1730/2006 z dne 23. novembra 2006 o izdaji dovoljenja za benzojsko kislino (VevoVitall) kot dodatka v krmi   (Besedilo velja za EGP)

24.11.2006   
            
            
               SL
            
            
               Uradni list Evropske unije
            
            
               L 325/9
            
         UREDBA KOMISIJE (ES) št. 1730/2006
   z dne 23. novembra 2006
   o izdaji dovoljenja za benzojsko kislino (VevoVitall) kot dodatka v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa dodelitev dovoljenj za dodatke za uporabo v prehrani živali ter razloge in postopke za odobritev takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek, ki je določen v Prilogi. V skladu s členom 7(3) zadevne uredbe so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev pripravka benzojske kisline (VevoVitall) kot dodatka v krmi za odstavljene pujske v skupino dodatkov k prehrani „zootehnični dodatki“.
            
         
               (4)
            
            
               Evropska agencija za varnost hrane (Agencija) je v svojem mnenju 9. decembra 2005 navedla, da benzojska kislina (VevoVitall) nima škodljivega vpliva na zdravje živali in ljudi ali okolje (2). Poleg tega je ugotovila, da benzojska kislina (VevoVitall) ne predstavlja kakršnega koli drugega tveganja, ki bi v skladu s členom 5(2) Uredbe (ES) št. 1831/2003 ne onemogočilo dodelitev dovoljenja. Glede na ugotovitve iz tega mnenja pa uporaba tega pripravka izboljšuje proizvodne parametre, kot je npr. prirast teže pujskov ali odstotek dodatka v krmi za rast. V mnenju Agencija priporoča ustrezne ukrepe za varnost uporabnikov. Ne upošteva pa potrebe po posebnih zahtevah za spremljanje po vključitvi v promet. To mnenje potrjuje tudi poročilo referenčnega laboratorija Skupnosti, ustanovljenega z Uredbo (ES) št. 1831/2003, o analiznih metodah prehranskih dodatkov v krmi. Ocena tega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljen v Prilogi I k tej uredbi.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, opredeljen v tej prilogi, spada v skupino dodatkov „zootehnični dodatki“ in v funkcionalno skupino „drugi zootehnični dodatki“, je dovoljen kot dodatek v prehrani živali v skladu s pogoji, določenimi v tej prilogi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  Mnenje Znanstvenega odbora za dodatke in proizvode ali snovi, uporabljene v krmi za živali, o varnosti in učinkovitosti proizvoda VevoVitall® kot dodatka v krmi za odstavljene pujske v skladu z Uredbo (ES) št. 1831/2003. Sprejeto 30. novembra 2005, EFSA Journal [Bilten EFSA] (2005) 290, str. 1–13.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
                  (trgovsko ime)
               
               
                  Največja vsebnost elementa (Se) v mg/kg popolne krmne mešanice z vsebnostjo vlage 12 %
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg aktivne snovi/kg popolne krmne mešanice
               
            
                  Skupina zootehničnih dodatkov. Funkcijska skupina: drugi zootehnični dodatki (izboljšanje proizvodnih parametrov: prirast teže ali odstotek dodatka v krmi za rast)
               
            
                  4d 210
               
               
                  Posebni proizvodi DSM
               
               
                  Benzojska kislina
                  (VevoVitall)
               
               
                  
                               
                           
                           
                              
                                 Sestava dodatka:
                              
                              Benzojska kislina (≥ 99,9 %)
                           
                        
                               
                           
                           
                              
                                 Lastnosti aktivne snovi:
                              
                              Benzenkarboksilna kislina, fenilkarboksilna kislina, C7H6O2
                              
                              Številka CAS 65-85-0
                              Najvišja vsebnost v: ftalični kislini: ≤ 100 mg/kg
                              bifenilu: ≤ 100 mg/kg
                              težkih kovinah: ≤ 10 mg/kg
                              arzenu: ≤ 2 mg/kg
                           
                        
                               
                           
                           
                              
                                 Analizna metoda
                                  (1)
                              
                              Reverzna faza HPLC z UV-detekcijo
                           
                        
               
                  Pujski
                  (odstavljeni)
               
               
                  —
               
               
                  5 000
               
               
                  5 000
               
               
                  Dopolnilne krmne mešanice za pujske ne smejo vsebovati več kot 10 000 mg/kg benzojske kisline.
                  Navodila za uporabo navajajo naslednje:
                  
                               
                           
                           
                              „Za uporabo pri živalih teže do 25 kg.“
                           
                        
                               
                           
                           
                              „Dopolnilno krmilo, ki vsebuje benzojsko kislino, se kot takšno ne sme uporabljati za pujske.“
                           
                        
                               
                           
                           
                              Dodatek se vključi v popolne krmne mešanice v obliki premiksa.
                           
                        
                               
                           
                           
                              „Za varnost uporabnika: sprejeti je treba ukrepe, da bi v največji možni meri omejili nastanek vdihljivega prahu tega dodatka. Varnostni listi sestavin (MSDS) so na voljo.“
                           
                        
               
                  14.12.2016
               
            
         (1)  Podrobnosti o analizni metodi so na voljo na naslednjem naslovu referenčnega laboratorija Skupnosti: www.irmm.jrc.be/html/crlfaa/